cyanic-selkie/wikianc huggingface dataset:
วัดสรรพยาวัฒนาราม
อาคารเสนาสนะที่สำคัญ ได้แก่ วิหารน้อยก่ออิฐถือปูน สันนิษฐานว่าสร้างขึ้นราว พ.ศ. 2435–2465 ขนาด 4 ห้อง กว้าง 5.00 เมตร ยาว 11.50 เมตร (รวมเฉลียงด้านหลัง) และลดชั้นที่ด้านหลังมีเสาร้าง ส่วนด้านหน้าก่อเป็นซุ้มโค้งรูปกลีบบัว มีประติมากรรมปูนปั้น เรียกว่า พระฉาย เป็นองค์พระพุทธเจ้าประทับยืนปางถวายเนตร พร้อมพระอัครสาวก 2 องค์ หลังคามุงกระเบื้องดินเผาหางแหลมไม่เคลือบ สันและหลบกระเบื้องหลังคาเป็นปูนปั้น หน้าบันด้านหน้าเป็นปูนปั้นประดับเครื่องถ้วย หน้าบันด้านหลังเป็นไม้แนบกระดานตีตั้ง ผนังด้านหลังก่ออิฐถือปูนปั้นสูงจรดอกไก่ พื้นภายนอกและภายในปูอิฐขนาดใหญ่ทับหน้าด้วยปูนทรายภายในอาคารห้องสุดท้ายทำฐานชุกชีประดิษฐานพระพุทธรูปประทับนอนหงายในหีบพระบรมศพ โดยพระบาทยืนพ้นหีบออกมาที่ปลายพระบาท ชาวบ้านเรียกว่า ปางแหย่เท้า มีพระมหากัสสปะ ซึ่งเป็นพระอรหันต์สาวกและพระสาวกรวมอีก 4 รูป นั่งกราบสักการะอยู่ปลายพระบาท
หมาผลาญตระกูล
หมาผลาญตระกูล (The Hound of the Baskervilles) เป็นนวนิยายอาชญากรรมเรื่องที่สามจากสี่เรื่อง เขียนโดยเซอร์อาร์เธอร์ โคนัน ดอยล์ ที่กล่าวถึงนักสืบเชอร์ล็อก โฮมส์ เดิมเขียนเป็นตอนใน เดอะสแตรนด์แมกาซีน (The Strand Magazine) ตั้งแต่เดือนสิงหาคม ค.ศ. 1901 ถึงเดือนเมษายน 1902 มีฉากท้องเรื่องในดาร์ตมอร์ เดวอน ในเวสต์คันทรีของประเทศอังกฤษ และบอกเล่าเรื่องของความพยายามฆ่าที่บันดาลใจจากตำนานหมาล่าเนื้อปีศาจอันมีกำเนิดเหนือธรรมชาติน่าสะพรึงกลัว เชอร์ล็อก โฮมส์ และสหายของเขา หมอวอตสัน สอบสวนคดีดังกล่าว นวนิยายเรื่องนี้เป็นการปรากฏตัวครั้งแรกของโฮมส์หลังที่ตั้งใจให้เขาตายใน ปัจฉิมปัญหา (The Final Problem) และความสำเร็จของ หมาผลาญตระกูล นำให้รื้อฟื้นตัวละครนี้ขึ้นใหม่
ใน ค.ศ. 2003 หนังสือนี้อยู่ในผลการสำรวจความคิดเห็นบิกรี้ด (Big Read) "นวนิยายอันเป็นที่รักที่สุด" ของสหราชอาณาจักรของบีบีซี ลำดับที่ 128 จากทั้งหมด 200 เล่ม ใน ค.ศ. 1999 เรื่องนี้ขึ้นเป็นนวนิยายโฮมส์ที่ดีที่สุด โดยได้คะแนนเต็ม 100 คะแนนจากนักวิชาการเชอร์ล็อก (Sherlockian scholar)
สำนักวิชาเทคโนโลยีสารสนเทศ มหาวิทยาลัยแม่ฟ้าหลวง
ประวัติ
สำนักวิชาเทคโนโลยีสารสนเทศเป็นหนึ่งในสองสำนักวิชาที่ก่อตั้งมาพร้อมกับมหาวิทยาลัยแม่ฟ้าหลวง เมื่อ พ.ศ. 2541 โดยได้เปิดการสอนหลักสูตรวิทยาศาสตรบัณฑิต สาขาวิชาเทคโนโลยีสารสนเทศเป็นหลักสูตรแรก ในปีการศึกษา 2542 และมีบัณฑิตรุ่นแรกในปีการศึกษา 2545 ต่อมาสำนักวิชาได้เปิด หลักสูตรระดับปริญญาตรีและบัณฑิตศึกษาเป็นลำดับ
ปัจจุบัน สำนักวิชาเทคโนโลยีสารสนเทศมีการเรียนการสอนในระดับปริญญาตรี 6 หลักสูตร ระดับปริญญาโท 2 หลักสูตร และ ระดับปริญญาเอก 1 หลักสูตร รวมทั้งสิ้น 9 หลักสูตร มีบัณฑิตออกสู่สังคมแล้วหลายรุ่น อีกทั้งคณาจารย์และนักศึกษาทั้งระดับปริญญาตรีและบัณฑิตได้เผยแพร่ผลงานวิจัย และงานสร้างสรรค์ที่เป็นประโยชน์ทั้งในระดับชาติ และระดดับนานาชาติต ลอดจนได้ให้บริการวิชาการ และทำนุบำรุงศิลปวัฒนธรรมของภูมิภาคตลอดมา
หลักสูตร
ปัจจุบัน สำนักวิชาเทคโนโลยีสารสนเทศ มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่
ทำเนียบคณบดี
คณบดีสำนักวิชาเทคโนโลยีสารสนเทศ มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้
QED (แก้ความกำกวม)
Q.E.D. สามารถหมายถึง
ทฤษฎีควอนตัม
ทฤษฎีควอนตัม อาจหมายถึง
ประธานาธิบดีจีน
ประธานาธิบดีจีน (President of China) สามารถหมายถึง
โรงเรียนสุรพินท์พิทยา
โรงเรียนสุรพินท์พิทยา ตั้งอยู่ใน ตำบลลำดวน อำเภอลำดวน จังหวัดสุรินทร์ ก่อตั้งขึ้นเมื่อปี พ.ศ. 2520 เป็นโรงเรียนสหศึกษา (ชายและหญิง) จัดการศึกษาตั้งแต่ระดับชั้นมัธยมศึกษาปีที่ 1 ถึง ระดับชั้นมัธยมศึกษาปีที่ 6 ปัจจุบันได้รับรางวัลโรงเรียนรางวัลพระราชทาน และโรงเรียนต้นแบบ 1 อำเภอ 1 โรงเรียนในฝัน เป็นโรงเรียนมัธยมศึกษา สังกัดสำนักงานเขตพื้นที่การศึกษาสุรินทร์ เขต 1 กระทรวงศึกษาธิการ ได้รับอนุมัติให้ตั้งเป็นโรงเรียนมัธยมศึกษา เมื่อ พ.ศ. 2520
คณะกรรมการได้ดำเนินการหาทุนเพื่อสร้างอาคารเรียน ได้เงินทั้งสิ้น 43,556 บาท และพี่น้องชาวลำดวนได้เสียสละแรงงาน กำลังกาย กำลังทรัพย์ ตลอดจนได้มีผู้บริจาคที่ดินเพื่อสร้างโรงเรียน ที่ดินที่มีผู้บริจาคมีเนื้อที่ประมาณ 90 ไร่ ได้แบ่งเป็นที่ก่อตั้งโรงเรียนจำนวน 40 ไร่เศษ ที่เหลือเป็นที่ตั้งที่ว่าการอำเภอลำดวน
ปัจจุบันโรงเรียนสุรพินท์พิทยามีผู้บริหารโรงเรียน คือ นายวสันต์ ปัญญาธานี เป็นผู้อำนวยการโรงเรียน
กีฬายิมนาสติกในโอลิมปิกฤดูร้อน 2020 – ยิมนาสติกสากล ม้ากระโดด บุคคลหญิง
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
กาแอร์เซ แค็งก์
เคอาร์ซี เคงก์ เป็นสโมสรฟุตบอลเบลเยียม ตั้งอยู่ที่เคงก์ในมณฑลลิมเบิร์ก ปัจจุบันลงแข่งขันในเบลเจียนเฟิสต์ดิวิชัน เอ โดยสโมสรชนะเลิศในลีกทั้งหมด 4 สมัย ในฤดูกาล 1998–99, 2001–02, 2010–11 และ 2018–19 และชนะเลิศเบลเจียนคัพอีก 4 สมัย ส่วนในระดับทวีป ได้เข้าร่วมแข่งขันในยูฟ่าแชมเปียนส์ลีก รอบแบ่งกลุ่ม 3 ครั้ง ในฤดูกาล 2002–03, 2011–12 และ 2019–20
สโมสรก่อตั้งขึ้นใน ค.ศ. 1988 ด้วยการควบรวมกิจการกับ KFC Winterslagfrom และในปัจจุบัน เคงก์ ถือเป็นหนึ่งในสโมสรที่ประสบความสำเร็จมากที่สุดในประเทศ โดยได้เข้าร่วมแข่งขันในระดับทวีปอยู่บ่อยครั้ง สโมสรได้เล่นในลีกสูงสุดนับตั้งแต่ฤดูกาล 1996–97 สนามเหย้าของพวกเขาคือลูมินัสอารีนา และสีชุดคือสีน้ำเงินและขาว
กีฬายิมนาสติกในโอลิมปิกฤดูร้อน 2020 – ยิมนาสติกสากล ม้ากระโดด บุคคลหญิง
รอบคัดเลือก
ทีมแปดอันดับแรกในรอบคัดเลือกตามคะแนนรวมของแต่ละอุปกรณ์ จะผ่านเข้าสู่รอบชิงชนะเลิศ ในรอบชิงชนะเลิศ แต่ละทีมเลือกนักยิมนาสติกสามคนเพื่อแข่งขันในแต่ละอุปกรณ์ คะแนนทั้งหมดในแต่ละอุปกรณ์ถูกนำมารวมกันเพื่อเป็นคะแนนของทีมในรอบสุดท้าย คะแนนในรอบคัดเลือกจะไม่นับรวมในรอบชิงชนะเลิศ
พาราลิมปิกฤดูหนาว 2018
พาราลิมปิกฤดูหนาว 2018 (XII Paralympic Winter Games; 평창 동계 패럴림픽) เป็นการแข่งขันกีฬาพาราลิมปิกฤดูหนาวครั้งที่ 12 จัดขึ้น ณ เมืองพย็องชัง, จังหวัดคังวอน, ประเทศเกาหลีใต้ ระหว่างวันที่ 9 ถึง 18 มีนาคม, พ.ศ. 2561.
พิธีเปิด
พิธีเปิดเริ่มขึ้นเมื่อวันที่ 9 มีนาคม พ.ศ. 2561 ซึ่งจัดขึ้นที่สนามกีฬาโอลิมปิกพย็องชัง สนามนี้เป็นสนามที่สร้างขึ้นมาโดยเฉพาะไว้สำหรับพิธีการ
กีฬา
กีฬาในพาราลิมปิกฤดูหนาว 2018 มีทั้งหมด 6 ชนิดกีฬา มีเหรียญกีฬาทั้งหมด 80 เหรียญ
ตารางการแข่งขัน
ข้างล่างนี้เป็นตารางการแข่งขันพาราลิมปิกฤดูหนาว 2018, กล่องสีฟ้าคือกล่องเวลาการคัดเลือก กล่องสีเหลืองคือกล่องเวลาในรอบชิงชนะเลิศ ส่วนหมายเลขที่อยู่ในกล่องสีเหลืองนั้นหมายถึงจำนวนเหรียญที่จะได้รับในชนิดกีฬานั้น
อัลเพนเซีย
รีสอร์ทอัลเพนเซียเป็นจุดสำคัญพาราลิมปิกฤดูหนาว 2018
วัดหลวงสุมังคลาราม
วัดหลวงสุมังคลาราม พระอารามหลวงชั้นตรี ชนิดสามัญ ตั้งอยู่ในตำบลเมืองใต้ อำเภอเมือง จังหวัดศรีสะเกษ สร้างเมื่อ พ.ศ. 2328 ได้รับพระราชทานวิสุงคามสีมาเมื่อ พ.ศ. 2486 และยกฐานะขึ้นเป็นพระอารามหลวงชั้นตรี ชนิดสามัญเมื่อวันที่ 24 สิงหาคม พ.ศ. 2524
วัดหลวงสุมังคลารามเดิมชื่อ " วัดศรีสุมังค์ "  พระยาวิเศษภักดีศรีนครลำดวน (ชม) เจ้าเมืองศรีสะเกษ สร้างขึ้นเมื่อ พ.ศ. 2328 เพื่อเป็นอนุสรณ์แก่บิดาคือพระยารัตนวงษา (อุ่น) เจ้าเมืองศรีสะเกษคนแรกที่ขอแยกเมืองออกจากเมืองขุขันธ์ มาตั้งที่เมืองศรีสะเกษ (เมืองศีร์สระเกษ) ปัจจุบันเป็นที่ประดิษฐานพระบรมสารีริกธาตุและพระวิเศษมิ่งเมืองพระพุทธรูปทองสัมฤทธิ์ที่สร้างขึ้นพร้อมกับการสร้างเมืองศรีสะเกษ ในอดีตวัดหลวงสุมังคลารามเป็นสถานที่ที่ใช้ประกอบพิธีถือน้ำพิพัฒน์สัตยาของเจ้าเมือง และข้าราชการกรมการเมืองในสมัยก่อน
วัดท่าโพธิ์ (จังหวัดสุราษฎร์ธานี)
วัดท่าโพธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาดไชยา อำเภอไชยา จังหวัดสุราษฎร์ธานี
วัดท่าโพธิ์ หรือ วัดใหม่ท่าโพธิ์ ไม่ปรากฏว่าสร้างขึ้นเมื่อใด แต่เป็นวัดร้างจนถึง พ.ศ. 2496 ก่อนที่จะรวมวัดท่าโพธิ์เข้ากับวัดใหม่ชลธารที่อยู่ฝั่งตรงข้ามถนนแล้วเรียกว่า "วัดท่าโพธิ์" อย่างไรก็ดีสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1425 ได้รับพระราชทานวิสุงคามสีมาเมื่อ พ.ศ. 1575 สถาปัตยกรรมที่หลงเหลืออยู่ สันนิษฐานว่าสร้างราวพุทธศตวรรษที่ 24–25
อาคารเสนาสนะที่สำคัญ ได้แก่ อุโบสถที่ได้รับการบูรณะครั้งใหญ่เมื่อ พ.ศ. 2497 อุโบสถมีมุขประเจิดยื่นออกทั้งหน้าหลัง บริเวณหน้าบันเรียบไม่มีลาย โดยรอบทั้ง 8 ทิศ มีใบเสมาทั้งเก่าและใหม่อยู่รวมกัน โดยใบเสมาใหม่สร้างขึ้นเมื่อ พ.ศ. 2499 เครื่องบนมีลักษณะเช่นเดียวกับวัดจำปา ภายในอุโบสถประดิษฐานพระพุทธรูปปางมารวิชัยทำจากหินทรายแดงเป็นพระประธาน ด้านหลังอุโบสถมีเจดีย์ 4 องค์ ทั้งองค์ที่ยังสมบูรณ์และชำรุด โดยองค์ที่ยังเหลือเค้าโครงนั้นเป็นเจดีย์ทรงปราสาท และมีศาลาการเปรียญ และหอไตร นอกจากนั้นยังพบแผ่นหินที่สันนิษฐานว่าน่าจะเป็นป้ายหลุมศพของชาวจีน 1 ชิ้น และชิ้นส่วนหินทรายเป็นแท่งกลมยาวอีก 2 ชิ้น
ส่วนวัดใหม่ชลธารที่ถูกยุบรวม พบโบราณวัตถุ เช่น องค์และฐานเทวรูป ศิลา 3 องค์ เศียรเทวรูปศิลา 1 เศียร วัดตั้งติดกับโรงเรียนสารภีอุทิศ มีอาคารกุฎิไม้บริเวณที่เคยพบโบราณวัตถุถูกทำลายหมดแล้ว
ชาร์ล เลอแกลร์
ชาร์ล มาร์ก แอร์เว แปร์สวาล เลอแกลร์ (Charles Marc Hervé Perceval Leclerc; เกิด 16 ตุลาคม ค.ศ. 1997) เป็นนักแข่งรถชาวโมนาโก ซึ่งกำลังแข่งในฟอร์มูลาวันสังกัดทีมสกูเดรีอาเฟร์รารี เขาคว้าตำแหน่งชนะเลิศรายการซีรีส์จีพี 3 ใน ค.ศ. 2016 และเอฟไอเอฟอร์มูลาทูแชมเปียนชิปใน ค.ศ. 2017
เลอแกลร์เปิดตัวในการแข่งขันฟอร์มูลาวันเมื่อ ค.ศ. 2018 ภายใต้สังกัดทีมเซาเบอร์ ซึ่งเป็นทีมในเครือของเฟร์รารี โดยเขาเป็นส่วนหนึ่งของสถาบันนักแข่งเฟร์รารี ในปีก่อนหน้าทีมเซาเบอร์จบการแข่งขันในลำดับสุดท้าย แต่เมื่อเลอแกลร์เข้าร่วมทีม เขาได้พาทีมเลื่อนขึ้นมาอยู่ในอันดับที่ 8 หลังจบการแข่งขันในการแข่งขันชิงแชมป์คอนสตรักเตอร์ และเป็นอันดับที่สูงกว่านักแข่งของเซาเบอร์อีกสองคน เขาเข้าร่วมกับทีมเฟร์รารีในฤดูกาลถัดไปและกลายเป็นนักแข่งที่อายุน้อยที่สุดเป็นอันดับสองที่ผ่านเข้ารอบโพลโพซิชันในฟอร์มูลาวันในบาห์เรนกรังด์ปรีซ์ 2019 ในฤดูกาล 2019 เลอแกลร์คว้าชัยชนะครั้งแรกในอาชีพของเขาที่เบลเยียม เขาได้รับรางวัลเอฟไอเอโพลโทรฟี ตำแหน่งโมสต์โพลโพซิชันในฤดูกาล 2019 และกลายเป็นนักแข่งอายุน้อยที่สุดที่คว้าตำแหน่งนี้ ก่อนที่จะคว้าแชมป์อีกครั้งใน ค.ศ. 2022 เลอแกลร์ได้รางวัลรองชนะเลิศในการแข่งขันเวิลด์ไดรเวอร์แชมเปียนชิป 2022
ในรายการบาห์เรนกรังด์ปรีซ์ 2023 เลอแกลร์คว้าชัยชนะ 5 รายการและตำแหน่งโพล 18 ครั้งในการแข่งขันฟอร์มูลาวัน เขาทำคะแนนแกรนด์สแลมแรกในอาชีพของเขาที่ออสเตรเลียนกรังด์ปรีซ์ 2022 เลอแกลร์จะอยู่ในทีมเฟร์รารีจนกว่าจะสิ้นสุดฤดูกาล 2024 เป็นอย่างน้อย
ราชวาฑา
ราชวาฑา (เทวนาครี: राजवाड़ा) เป็นพระราชวังเก่าแก่ในเมืองอินเทาร์ รัฐมัธยประเทศ สร้างขึ้นโดยบรรดาโหลการ์แห่งจักรวรรดิมราฐา มีความสูงเจ็ดชั้นและสร้างด้วยสถาปัตยกรรมที่แสดงถึงฝีมือการช่างของชาวมราฐา
สำนักวิชาอุตสาหกรรมเกษตร มหาวิทยาลัยแม่ฟ้าหลวง
สำนักวิชาอุตสาหกรรมการเกษตร มหาวิทยาลัยแม่ฟ้าหลวง (อังกฤษ: School of Agro-Industry, Mae Fah Luang University) จัดตั้งขึ้นเมื่อปี พ.ศ. 2542 นับเป็นสำนักวิชาลำดับที่ 4 ของมหาวิทยาลัยแม่ฟ้าหลวง เป็นสถาบันการศึกษาด้านอุตสาหกรรมทางการเกษตร ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี ระดับปริญญาโท และระดับปริญญาเอกตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย
ประวัติ
สำนักวิชาอุตสาหกรรมเกษตร ชื่อเดิมสำนักวิชาเทคโนโลยีการเกษตร จัดตั้งเมื่อวันที่ 9 มีนาคม พ.ศ. 2542 เพื่อผลิตบัณฑิตสาขาวิชาเทคโนโลยีการอาหาร ต่อมาในปี พ.ศ. 2546 ได้เปิดการสอนในสาขาวิชาเทคโนโลยีหลังการเก็บเกี่ยวและบรรจุภัณฑ์ ปี พ.ศ. 2551 ได้เปลี่ยนชื่อสาขาวิชาเป็นชื่อสาขาวิชาเทคโนโลยีการจัดการผลิตผลเกษตรและการบรรจุ ตลอดระยะเวลา 12 ปีที่ผ่านมา สำนักวิชาอุตสาหกรรมเกษตรมีการพัฒนาไปในทิศทางที่ดีและเติบโตขึ้น มีการเปิดสอนหลักสูตรทั้งระดับปริญญาตรี โท และเอก และมีบัณฑิตที่สำเร็จการศึกษาแล้วทั้งระดับปริญญาตรี และปริญญาโทที่มีคุณภาพ ประกอบด้วยคุณธรรมและจริยธรรมในวิชาชีพ ซึ่งจะช่วยนำพาอุตสาหกรรมเกษตรของประเทศไทยก้าวต่อไปอย่างมั่นคงสู่อนาคตที่ยิ่งใหญ่ วิวัฒนาการการเปิดหลักสูตรที่มีความหลากหลายทั้งสาขาวิชา และพัฒนาการศึกษาอย่างต่อเนื่อง
หลักสูตร
ปัจจุบัน สำนักวิชาอุตสาหกรรมการเกษตร มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่
ทำเนียบคณบดี
คณบดีสำนักวิชาอุตสาหกรรมการเกษตร มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้
7 ปี โลกไม่มีวันลืม
เซเวนเยียร์สอินทิเบต (Seven Years in Tibet) เป็นภาพยนตร์ที่สร้างจากหนังสืออัตชีวประวัติของไฮน์ริค ฮาร์เรอร์ นักไต่เขาชาวออสเตรียที่ใช้ชีวิตอยู่ในทิเบตระหว่างปี ค.ศ. 1944 ถึง 1951 ในระหว่างสงครามโลกครั้งที่สอง จนถึงการรุกรานทิเบตโดยกองทัพปลดปล่อยประชาชนจีน มีชื่อภาษาไทยว่า "7 ปี โลกไม่มีวันลืม"
ภาพยนตร์เรื่องนี้กำกับโดยฌอง ฌากส์ อันโน นำแสดงโดยแบรด พิตต์ และเดวิด ทีวลิส รับบทเป็นไฮน์ริค แฮร์เรอร์ และปีเตอร์ ออฟชไนเตอร์ สองนักไต่เขาชาวออสเตรียที่ขณะนั้นอยู่ใต้การปกครองของนาซีเยอรมนี ทั้งสองเป็นตัวแทนของเยอรมนีในการพิชิตยอดเขานังกาปาร์บัต บนเทือกเขาหิมาลัย แต่เมื่อเยอรมนีประกาศสงครามกับสหราชอาณาจักรจึงถูกจับตัวเป็นเชลยสงคราม และส่งเข้าค่ายกักกัน ทั้งสองหลบหนีออกมาจากค่ายและเดินเท้าขึ้นเหนือไปสู่ทิเบต ได้พบกับทะไลลามะ องค์ที่สิบสี่ในวัยเด็ก ได้เป็นครูสอนวิชาภูมิศาสตร์และดาราศาสตร์ให้กับพระองค์ และเป็นที่ปรึกษาทางการทหารให้กับกองทัพทิเบต ทั้งสองใช้ชีวิตอยู่ในพระราชวังโปตาลาเป็นเวลาเจ็ดปีจนกระทั่งองค์ทะไลลามะทรงเข้าพิธีครองบัลลังก์อย่างเป็นทางการ และเดินทางกลับออสเตรียหลังจากกองทัพปลดปล่อยประชาชนจีน เข้ารุกรานทิเบตในปี ค.ศ. 1950
ฮะดีษษะกอลัยน์
อุมมุสะละมะฮ์ ก็รายงานฮะดีษหนึ่งที่มีใจความเดียวกับฮะดีษษะกอลัยน์จากท่านศาสดาแห่งอิสลามไว้เช่นกันว่า "อาลีอยู่กับกุรอาน และกุรอานก็อยู่กับอาลี ทั้งสองจะไม่แยกออกจากกัน จนกว่าจะพบฉัน ณ บ่อน้ำเกาษัร  "
ชาวมลายูเคป
ชาวมลายูเคป (Kaapse Maleiers, کاپز ملیس ในอักษรอาหรับ) บ้างเรียก ชาวมุสลิมเคป หรือเรียก มลายู เฉย ๆ เป็นชื่อเรียกกลุ่มชาติพันธุ์หรือชุมชนที่นับถือศาสนาอิสลามในประเทศแอฟริกาใต้ ชาวมลายูเคปมีบรรพบุรุษเป็นผู้อพยพจากเอเชียใต้ อุษาคเนย์ มาดากัสการ์ และชนพื้นเมืองแอฟริกาที่อาศัยในเคป ช่วงอาณานิคมของดัตช์และบริเตน
ฮะดีษษะกอลัยน์
ฮะดีษษะกอลัยน์ เป็นหนึ่งในกรณีที่พิพาทกันระหว่างชาวซุนนีและชาวชีอะฮ์ โดยชีอะฮ์กล่าวแก่ชาวซุนนีว่า ผู้นำของพวกเขา ท่านอุมัร บิน ค็อฏฏอบ ไม่ให้เกียรติการชี้นำของท่านศาสดาในฮะดีษนี้ ด้วยคำกล่าวที่เป็นที่รู้จักกันของเขาที่ว่า คัมภีร์ของอัลลอฮ์ก็เพียงพอแล้วสำหรับเรา(ฮัสบุนากิตาบั้ลลอฮ์)
ชาวมลายูเคป
บรรพชนของชาวมลายูเคปกลุ่มแรกที่อพยพเข้ามาสู่เคป เป็นทาสชาวชวามาจากหมู่เกาะอินเดียตะวันออกของดัตช์ (ปัจจุบันคือประเทศอินโดนีเซีย) และสมรสข้ามชาติพันธุ์กับทาสมาดากัสการ์ อินเดีย เอเชียตะวันออกเฉียงใต้ และแอฟริกาอื่น ๆ ต่อมามีผู้โดยสารเชื้อสายชายชาวอินเดียมุสลิมตั้งถิ่นฐานในเคปและสมรสกับหญิงมลายูเคป ลูกหลานของพวกเขาก็ถูกนับว่าเป็นชาวมลายูเคปด้วย โดยชื่อ "มลายู" นี้ เป็นการเรียกชาวมุสลิมแบบรวม ๆ โดยมิได้จำแนกชาติพันธุ์หรือแหล่งกำเนิด ทั้งนี้พวกเขาใช้ภาษามลายูเป็นภาษากลางสำหรับการเผยแผ่ศาสนา อาจเป็นสาเหตุที่ทำให้ชุมชนนี้ถูกเรียกว่า "มลายู" อย่างไรก็ตามพวกเขามองว่าอัตลักษณ์ความเป็นมุสลิมนั้นโดดเด่นกว่าความเป็นมลายู จึงเรียกตนเองอีกอย่างว่า "ชาวมุสลิมเคป"
ชาวมลายูเคปส่วนใหญ่อาศัยอยู่ในเมืองเคปทาวน์ อาหารของชาวมลายูเคปส่งอิทธิพลอย่างสูงต่ออาหารแอฟริกาใต้ และมีบทบาทสำคัญต่อการเผยแผ่ศาสนาอิสลามในแอฟริกาใต้ พวกเขาได้พัฒนาภาษาอาฟรีกานส์เป็นภาษาเขียนโดยใช้อักษรอาหรับ และสร้างมัสยิดแห่งแรกในดินแดนแอฟริกาใต้ แต่ปัจจุบันชาวมลายูเคปส่วนใหญ่พูดภาษาอาฟรีกานส์และภาษาอังกฤษด้วย แต่ไม่มีใครพูดภาษามลายูอีกแล้ว ยังหลงเหลือเพียงคำหรือวลีมลายูสั้น ๆ ที่ใช้อยู่บ้างในชีวิตประจำวัน
เอกลักษณ์ทางวัฒนธรรม
เอกลักษณ์ของชาวมลายูเคปมีความสำคัญในทางประวัติศาสตร์และชุมชน ชาวมลายูเคปมีเอกลักษณ์ในความเป็นมุสลิมโดดเด่นกว่าบรรพบุรุษ "ชาวมลายู" ของพวกเขา ในบางบริบท ชาวมลายูเคปก็ถูกเรียกว่า "มาเลย์" และ มุสลิมเคป โดยประชากรทั้งในและนอกชุมชน บรรพบุรุษของชาวมลายูเคปมีที่มาจากเอเชียใต้ เอเชียตะวันออกเฉียงใต้ มาดากัสการ์ และแอฟริกาซึ่งเป็นชาติพันธุ์ท้องถิ่น เวลาต่อมา ชายมุสลิมชาวอินเดีย ("Passenger Indian") ได้อพยพมาที่เดอะเคปและสมรสกับชาวมลายูเคป ซึ่งบุตรของพวกเขาจะถูกนับว่าเป็นชาวมลายูเคป
ฮะดีษษะกอลัยน์
แหล่งอ้างอิง ฮะดีษษะกอลัยน์
ตำรามากมายทัังของชีอะฮ์และซุนนีที่กล่าวถึงฮะดีษนี้ไว้ แหล่งอ้างอิงบางส่วนของชาวซุนนีที่บันทึกฮะดีษษะกอลัยน์ไว้ ได้แก่:
ลิงก์ที่เกี่ยวข้อง
การวิเคราะห์เกี่ยวกับฮะดีษษะกอลัยน์
เทศบาลตำบลป่าโมก
เทศบาลตำบลป่าโมก เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลบางปลากด และพื้นที่ทั้งหมดของตำบลป่าโมก ในอำเภอป่าโมก จังหวัดอ่างทอง ได้รับการจัดตั้งเป็นเทศบาลโดยยกฐานะท้องถิ่นตำบลป่าโมกทั้งหมดขึ้นเป็นเทศบาลตำบลใน พ.ศ. 2483 ซึ่งถือว่าเป็นเทศบาลตำบลแห่งแรกของจังหวัดอ่างทอง ต่อมาในปี พ.ศ. 2490 ได้แบ่งพื้นที่เทศบาลฝั่งขวาของแม่น้ำเจ้าพระยาของตำบลป่าโมก จัดตั้งขึ้นเป็นตำบลบางปลากด ทำให้เทศบาลครอบคลุมพื้นที่ทั้งหมดของตำบลบางปลากดด้วย ปัจจุบันในเขตเทศบาลมีประชากร 8,898 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอป่าโมก อยู่ห่างจากศาลากลางจังหวัดอ่างทองประมาณ 14.5 กิโลเมตร อยู่ห่างจากกรุงเทพมหานครประมาณ 96.2 กิโลเมตรตามทางหลวงแผ่นดินหมายเลข 1 (ถนนพหลโยธิน) ตรงกลางของเขตเทศบาลมีแม่น้ำเจ้าพระยาเป็นแหล่งน้ำสำคัญและแบ่งเขตเทศบาลออกเป็นสองส่วน มีพื้นที่รับผิดชอบทั้งหมด 12 ตารางกิโลเมตรหรือคิดเป็น 7,500.0 ไร่
การประกาศสงครามต่อสหรัฐและจักรวรรดิบริติชของญี่ปุ่น
จักรวรรดิญี่ปุ่นประกาศสงครามต่อสหรัฐและจักรวรรดิบริติช โดยนายกรัฐมนตรีฮิเดกิ โทโจ ในวันที่ 8 ธันวาคม พ.ศ. 2484 (ตามเวลาญี่ปุ่น; 7 ธันวาคม พ.ศ. 2484 ในสหรัฐ)
กีฬายิมนาสติกในโอลิมปิกฤดูร้อน 2020 – แทรมโพลีน บุคคลหญิง
การแข่งขันกีฬายิมนาสติกในโอลิมปิกฤดูร้อน 2020 – แทรมโพลีน บุคคลหญิง หรือ ทีมรวมอุปกรณ์ชาย เป็น 1 ใน 18 รายการแข่งขันยิมนาสติกที่โตเกียว ประเทศญี่ปุ่น จะจัดขึ้นระหว่างวันที่ 30 กรกฎาคม พ.ศ. 2564 ที่ศูนย์ยิมนาสติกอาริอาเกะ การแข่งขันรายการแทรมโพลีน บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 คน จาก 11 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 6 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2000
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
พระมหาปชาบดีโคตมีเถรี
พระมหาปชาบดีโคตมี (Mahāpajāpatī Gotamī มหาปชาปตี โคตมี; Mahāprajāpatī Gautamī มหาปฺรชาปตี เคาตมี) เป็นพระราชธิดาแห่งโกลิยะ เป็นพระมาตุจฉาของพระโคตมพุทธเจ้า เพราะเป็นพระขนิษฐภคินีของพระนางสิริมหามายา พุทธมารดา และเป็นภิกษุณีรูปแรก ทรงได้เรียนกรรมฐานและทรงปฏิบัติอย่างจริงจัง จนได้บรรลุเป็นพระอรหันต์ พระพุทธเจ้าทรงยกย่องท่านว่าเป็นเอตทัคคะ คือเลิศกว่าผู้อื่นในทางรัตตัญญู (คือผู้มีรู้ราตรีนาน)
พระประวัติ
เมื่อพระนางสิริมหามายาสวรรคตแล้ว หลังจากที่เจ้าชายสิทธัตถะประสูติได้ 7 วัน ในกาลต่อมาพระเจ้าสุทโธทนะได้ทรงตั้งพระนางมหาปชาบดีโคตมีไว้ในตำแหน่งพระอัครมเหสี ซึ่งพระนางได้ทรงถวายการอภิบาลเจ้าชายสิทธัตถะ เสมือนเป็นพระราชโอรสของพระองค์เอง พระนางมีพระราชโอรสพระองค์หนึ่งพระนามว่า เจ้าชายนันทะ และมีพระราชธิดาพระองค์หนึ่งพระนามว่า เจ้าหญิงรูปนันทา
พระนางได้ทรงแสดงความประสงค์จะบวชต่อพระพุทธเจ้าในคราวที่พระองค์เสด็จไปโปรดพระพุทธบิดาและพระประยูรญาติ ณ กรุงกบิลพัสดุ์ แคว้นสักกะ แต่พระพุทธเจ้ามิได้ทรงอนุญาตให้พระนางผนวช เนื่องจากยังไม่เคยทรงอนุญาตให้สตรีอุปสมบทในพระพุทธศาสนา ต่อมาเมื่อพระพุทธเจ้าเสด็จไปเมืองเวสาลีและประทับอยู่ที่ กูฏาคารศาลา ป่ามหาวัน พระนางปชาบดีโคตมีพร้อมด้วยเหล่านางสากิยานีจำนวนมาก จึงได้ปลงพระเกศา ห่มผ้ากาสายะ เป็นการแสดงเจตนาที่จะบวชอย่างแรงกล้า โดยเสด็จไปยังกูฏาคารศาลาป่ามหาวัน เมืองเวสาลี เพื่อทรงทูลขออุปสมบท โดยพระนางได้ทรงแจ้งพระประสงค์ต่อพระอานนท์ให้นำความไปกราบทูลพระพุทธเจ้า ขอให้พระนางพร้อมทั้งเหล่านางสากิยานีได้อุปสมบทเป็นภิกษุณีในพระพุทธศาสนา ซึ่งพระอานนท์ใช้ความพยายามอยู่หลายหน พระพุทธเจ้าจึงทรงออกหลัก ปฏิบัติเป็นพิเศษสำหรับสตรีผู้ที่จะเข้ามาบวชในพระพุทธศาสนา คือครุธรรม 8 ซึ่งพระนางมหาปชาบดีโคตมี ทรงยินดีปฏิบัติตามครุธรรม ทั้ง 8 ประการ จึงได้รับการอุปสมบทในพระพุทธศาสนา พร้อมทั้งเหล่านางสากิยานี
หลังจากการอุปสมบท พระมหาปชาบดีโคตมีเถรีได้ทรงเรียนกรรมฐานที่พระพุทธเจ้าทรงประทานและปฏิบัติอย่างจริงจัง จนได้บรรลุพระอรหันต์ แม้ภิกษุณีเหล่าสากิยานีที่อุปสมบทพร้อมกับท่านก็ได้บรรลุพระอรหันต์เหมือนกัน
พระมหาปชาบดีโคตมีเถรีนิพพานขณะมีพระชนมายุได้ 120 พรรษา
รวมพลมาสค์ไรเดอร์ FINAL บิลด์ & เอ็กเซด และลีเจนด์ไรเดอร์
รวมพลมาสค์ไรเดอร์ FINAL บิลด์ & เอ็กเซด และลีเจนด์ไรเดอร์ หรือในชื่อภาษาญี่ปุ่น มาสค์ไรเดอร์เฮเซเจนเนอเรชันส์ FINAL บิลด์ & เอ็กเซด with เลเจนด์ไรเดอร์ เป็นภาพยนตร์ซีรีส์มาสค์ไรเดอร์ ฉายเมื่อวันที่  9 ธันวาคม ค.ศ. 2017 ที่โรงภาพยนตร์ในประเทศญี่ปุ่น
มาสค์ไรเดอร์บิลด์ เอ็กเซดฟอร์ม
ร่างที่ใช้ด็อกเตอร์ฟูลบอทเทิล และ เกมฟูลบอทเทิลในการแปลงร่าง โดยรูปร่างโดยรวมนั้นเหมือนกับ มาสค์ไรเดอร์เอ็กเซด ต่างกันเพียงแต่เข็มขัดที่สวมยังเป็น บิลด์ไดรเวอร์ สามารถใช้กาชาคอนเบรกเกอร์ และ ดริลครัชเชอร์พร้อมกันได้
ไคเซอร์ซิสเต็ม
กลุ่มผู้แปลงร่างด้วย เนบิวล่าสตีมกัน ลักษณะของพื้นฐานชุดเกราะจะคล้ายกับ ทรานสตีมซิสเต็ม พัฒนาโดย โมกามิ ไคเซย์
! ชื่อ !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! ไคเซอร์ ! ไคเซอร์รีเวิร์ส ! ไบไคเซอร์
เรือพระที่นั่งนารายณ์ทรงสุบรรณ รัชกาลที่ 9
เรือพระที่นั่งนารายณ์ทรงสุบรรณ รัชกาลที่ 9 เป็นเรือพระที่นั่งกิ่งประเภทเรือรูปสัตว์ หนึ่งในเรือพระราชพิธี ในกระบวนพยุหยาตราชลมารค จัดสร้างขึ้นเพื่อเฉลิมฉลองในวโรกาส พระราชพิธีกาญจนาภิเษกแห่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันที่ 9 มิถุนายน พ.ศ. 2539 โดยกองทัพเรือ ร่วมกับกรมศิลปากร ได้นำโขนเรือพระที่นั่งนารายณ์ทรงสุบรรณ ที่สร้างขึ้น ในสมัยรัชกาลที่ 3 และรัชกาลที่ 4 มาเป็นต้นแบบ โดยกองทัพเรือ สร้างในส่วนที่เป็นโครงสร้างเรือ พาย และคัดฉาก ส่วนกรมศิลปากรดำเนินการในงานที่เกี่ยวกับศิลปกรรมของเรือทั้งหมด
ประวัติ
เรือพระที่นั่งนารายณ์ทรงสุบรรณ จัดเป็นเรือพระที่นั่งกิ่ง ลำเดิมสร้างขึ้นในสมัยรัชกาลที่ 3 แห่งกรุงรัตนโกสินทร์ มีชื่อว่า “มงคลสุบรรณ” หัวเรือเป็นรูป พระครุฑพ่าห์ มีช่องกลมสำหรับติดตั้งปืนใหญ่ อยู่ที่หัวเรือใต้ตัวครุฑ มีความยาว 17 วา 3 ศอก กว้าง 5 ศอก 5 นิ้ว ลึก 1 ศอก 6 นิ้ว กำลัง 6 ศอก 6 นิ้ว พื้นท้องเรือภายนอก ทาสีแดง ฝีพาย 65 คน ต่อมาในรัชกาลที่ 4 ได้มีพระราชดำริให้เสริมรูปพระนารายณ์ยืนประทับบนหลังพญาสุบรรณ เพื่อความเป็นสง่างามของลำเรือ และเพื่อให้ต้องตามคติในศาสนาพราหมณ์ เทวรูปพระนารายณ์ที่สร้างขึ้นใหม่ในรัชกาลที่ 4 นั้น สร้างด้วยไม้จำหลักปิดทองประดับกระจกองค์พระนารายณ์ทรงเครื่องภูษิตา ภรณ์และมงกุฎยอดชัยพระพักตร์และพระวรกายประดับกระจกสีขาบ (สีน้ำเงินเข้ม) มี 4 พระกร ทรงเทพศาสตราคือ ตรี คทา จักร สังข์ ตามคติของพราหมณ์ซึ่งปรากฏในบทพระราชนิพนธ์เรื่องรามเกียรติ์ของรัชกาลที่ 1 ตอนกุมภกรรณต้องศรพระรามสิ้นชีวิต
แล้วขนานนามว่า “เรือนารายณ์ทรงสุบรรณ” ต่อมาเรือได้เสื่อมสภาพลงคงเหลือแต่โขนเรือเก็บรักษาไว้ในพิพิธภัณฑ์สถานแห่งชาติ
ในปี พ.ศ. 2539 กองทัพเรือ ธนาคารไทยพาณิชย์ จำกัด (มหาชน) กรมอู่ทหารเรือ และกรมศิลปากร ได้มีหนังสือกราบบังคมทูลพระกรุณาขอพระราชทานพระบรมราชานุญาตเพื่อสร้างเรือพระที่นั่งลำใหม่เพื่อน้อมเกล้าน้อมกระหม่อมถวายในวโรกาสพระราชพิธีกาญจนาภิเษกในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันที่ 9 มิถุนายน พ.ศ. 2539 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระราชทานพระบรมราชานุญาตให้จัดสร้าง พร้อมกับทรงพระกรุณาโปรดเกล้าฯ พระราชทานชื่อเรือว่า "เรือพระที่นั่งนารายณ์ทรงสุบรรณ รัชกาลที่ 9" เรือลำดังกล่าวมีฐานะเป็นเรือพระที่นั่งรองทอดบัลลังก์กัญญา
ขั้นตอนการจัดสร้างเรือพระที่นั่งนารายณ์ทรงสุบรรณ รัชกาลที่ 9 แบบเรือได้คงขนาดและลักษณะของลวดลายแกะสลักทั้งหลายไว้ตามแบบเรือพระที่นั่งนารายณ์ทรงสุบรรณลำเก่า แต่ได้ปรับปรุงให้โขนเรือมีความสูงเพิ่มขึ้น และส่วนที่เป็นรูปพระครุฑพ่าห์ก็ออกแบบให้มีความงดงามยิ่งขึ้น พร้อมทั้งได้ขยายพื้นที่ของลำเรือให้กว้างขวางขึ้น โดยเฉพาะส่วนที่ทอดบัลลังก์กัญญาและประดับเครื่องสูงทั้งหลาย เริ่มดำเนินการสร้างตั้งแต่ วันที่ 1 มิถุนายน พ.ศ. 2537 กรมอู่ทหารเรือรับเป็นผู้จัดสร้างตัวเรือ พาย และคัดฉาก ส่วนกรมศิลปากรเป็นผู้ดูแลการออกแบบแกะสลักลวดลายตลอดจนการลงรักปิดทองประดับกระจก พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พร้อมด้วยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จพระราชดำเนินไปทรงวางกระดูกงูเรือ ณ กรมอู่ทหารเรือ กรุงเทพมหานคร เมื่อวันที่ 5  กันยายน พ.ศ. 2537 และทรงพระกรุณาโปรดเกล้าโปรดกระหม่อมให้พระบาทสมเด็จพระวชิรเกล้าเจ้าอยู่หัว เมื่อครั้งยังเป็นสยามมกุฏราชกุมาร เสด็จพระราชดำเนินแทนพระองค์ในพิธีปล่อยเรือพระที่นั่งนารายณ์ทรงสุบรรณ รัชกาลที่ 9 ลงน้ำเมื่อวันที่ 5 เมษายน พ.ศ. 2539 การสร้างพระที่นั่งนารายณ์ทรงสุบรรณ รัชกาลที่ 9 ใช้งบประมาณทั้งสิ้น 11.7 ล้านบาท
ลักษณะเรือ
ลักษณะโขนเรือ โขนเรือทำจากไม้สักทอง ลงรักปิดทองประดับกระจก จำหลักรูปพระนารายณ์ 4 กร ทรงเทพศาสตรา ตรี คฑา จักร สังข์ ทรงเครื่องภูษิตาภรณ์ และ มงกุฎยอดชัย ประทับยืนบนหลังพญาครุฑ ลายบริเวณหัวเรือมีลักษณะเป็น ก้านขดใบเทศมีครุฑประกอบที่กัวก้านขด
ส่วนท้ายเรือ มีลักษณะคล้าย ท้ายเรือพระที่นั่งอนันตนาคราช แต่ส่วนเหนือมาลัยท้าย เป็นสร้อยหางครุฑ ปลายหางสุดของท้ายเรือเป็นกนกหางครุฑ ท้องลายของท่อนหางเป็นขนครุฑ
ลำเรือ ทำจากไม้ตะเคียนทอง แกะสลักลงรักปิดทองประดับกระจกตลอดทั้งลำเรือ มีลวดลายเป็นลายพุดตาน สีพื้นเรือหรือสีท้องเรือเป็นสีแดงชาด ใช้ตัวบัลลังก์กัญญาเรือ เช่นเดียวกับเรือพระที่นั่งสุพรรณหงส์ เป็นลวดลายแกะสลัก ลงรักปิดทอง ประดับกระจก
แผงพนักพิง แกะสลักลวดลาย เป็นรูปครุฑยุดนาค ลงรักปิดทองประดับกระจก ภายในเหมือนเรือพระที่นั่งสุพรรณหงส์ ลูกแก้วรับขื่อ เป็นไม้แกะสลัก ลงรักปิดทอง ประดับกระจก เสาสองต้นทาสีดำ
ส่วนพายกับฉาก ลงรักปิดทอง การวางฉัตร ให้เว้น 2 กระทง ต่อ 1 ฉัตร ผ้าดาดหลังคากัญญาเรือ  เป็นทองแผ่ลวด  ลายโคมแย่ง  ลงรักปิดทอง ประดับกระจก พื้นแดงลายจั่ว และลายผ้าม่านโดยรอบ ประดับด้วยทองแผ่ลวด
ขนาดของเรือ มีความยาว 44.3 เมตร ความยาวแนวน้ำหนักบรรทุกเต็มที่ 34.6 เมตร ความกว้าง 3.2 เมตร ความลึก 1.1 เมตร กินน้ำลึก 0.4 เมตร ระวางน้ำบรรทุกขับเต็มที่ 20 ตัน มีฝีพาย 50 นาย สิ้นค่าใช้จ่ายประมาณ 11.9 ล้านบาท
บุษบา
บุษบา อาจหมายถึง
หม่อมเจ้าปุก
หม่อมเจ้าปุก เป็นพระนามของเจ้านายฝ่ายในของไทยหลายพระองค์ สามารถหมายถึง
ฟังก์ชันกระจายจุด
ฟังก์ชันกระจายจุด (point spread function, PSF) เป็นฟังก์ชันที่แสดงถึงการตอบสนองของระบบเชิงแสงต่อแหล่งกำเนิดแสงแบบจุด โดยทั่วไปแล้ว มักหมายถึงการตอบสนองต่อแรงกระตุ้นของระบบเชิงแสงในการถ่ายภาพ คำว่า PSF นั้นใช้ในบริบทที่หลากหลาย อาจใช้เรียกพื้นที่พร่ามัวในภาพที่ปรากฏในวัตถุที่ยังไม่ได้ปรับแก้ หรือในแง่ของการใช้งาน อาจหมายถึงลักษณะของโดเมนเชิงพื้นที่ของฟังก์ชันการถ่ายโอนแสง เป็นแนวคิดที่มีประโยชน์ในทัศนศาสตร์ฟูรีเย ดาราศาสตร์ กล้องจุลทรรศน์อิเล็กตรอน และเทคนิคการถ่ายภาพอื่น ๆ (อย่างกล้องจุลทรรศน์สามมิติ เช่น กล้องจุลทรรศน์แบบโฟกัสร่วม กล้องจุลทรรศน์แบบวาวแสง ฯลฯ)
ระดับความแพร่กระจาย (เบลอ) ของจุดนั้นถือเป็นตัววัดคุณภาพของระบบภาพ ในระบบการถ่ายภาพ เช่น กล้องจุลทรรศน์แบบวาวแสง กล้องโทรทรรศน์ และกล้องจุลทรรศน์เชิงแสง กระบวนการสร้างภาพจะเป็นเชิงเส้นในแง่ของกำลัง และอธิบายโดยทฤษฎีระบบเชิงเส้น หากแสงสอดคล้องกัน ภาพที่ได้จะเป็นเส้นตรงใน สนามไฟฟ้าที่เป็นเชิงซ้อน ซึ่งหมายความว่าเมื่อถ่ายภาพวัตถุ A และ B สองชิ้นพร้อมกัน ผลลัพธ์ที่ได้จะเป็นผลรวมของวัตถุที่ถ่ายภาพแยกกัน กล่าวอีกนัยหนึ่ง เราสามารถพูดได้ว่าการถ่ายภาพของ A ไม่ได้รับผลกระทบจากการถ่ายภาพของ B และในทางกลับกันก็ด้วย ที่เป็นแบบนี้ก็เนื่องจากธรรมชาติของโฟตอนที่ไม่มีปฏิสัมพันธ์ (ผลรวมในที่นี้คือผลรวมของคลื่นแสง ในระนาบที่ไม่มีการสร้างภาพ คลื่นแสงสามารถแทรกแซงซึ่งกันและกันได้โดยการหักล้างกันหรือเสริมกันเอง)
PSF ในดาราศาสตร์
ในดาราศาสตร์เชิงสังเกตการณ์ วัตถุท้องฟ้า เช่น ดาวฤกษ์ หรือ เควซาร์ เป็นแหล่งกำเนิดแสงที่สว่างพอที่จะเกิด PSF ขึ้นมาในการสังเกตการณ์ รูปร่างและที่มาของ PSF นั้นอาจขึ้นอยู่กับเครื่องมือและวิธีการใช้งาน
สำหรับกล้องโทรทรรศน์เชิงแสงภาคพื้นดิน (เรียกว่าค่าความมองเห็น) ความบิดเบี้ยวของอากาศในชั้นบรรยากาศนั้นเป็นส่วนปัจจัยหลักของ PSF ในการถ่ายภาพภาคพื้นดินความละเอียดสูงนั้น PSF มักจะต่างกันไปตามตำแหน่งภายในภาพ (เรียกว่า anisoplanatism) ในระบบที่มีการใช้อะแดปทิฟออปติก PSF คือผลรวมของรูรับแสงของระบบและผลกระทบจากบรรยากาศที่ยังปรับแก้ได้ไม่หมด
สำหรับกล้องโทรทรรศน์วิทยุ และ กล้องโทรทรรศน์อวกาศที่ถึงขีดจำกัดการเลี้ยวเบนแล้ว ปัจจัยหลักของ PSF สามารถอนุมานได้จากสภาวะรูรับแสงในย่านความถี่ ในทางปฏิบัติแล้ว ผลกระทบของส่วนประกอบต่างๆ ภายในระบบเชิงที่ซับซ้อนสามารถเกิดขึ้นได้ การจะคำนวณ PSF ได้อย่างสมบูรณ์นั้นจะต้องคิดรวมการเลี้ยวเบนของแสง (หรือโฟตอน) ในเครื่องตรวจจับ และข้อผิดพลาดในการติดตามของดาวเทียมและกล้องโทรทรรศน์ด้วย
กีฬาฮอกกี้ในโอลิมปิกฤดูร้อน 2024 – รอบคัดเลือกชาย
การแข่งขันรอบคัดเลือกชายสำหรับกีฬาฮอกกี้ในโอลิมปิกฤดูร้อน 2024 จะเกิดขึ้นระหว่างเดือนสิงหาคม ค.ศ. 2023 ถึงไตรมาสแรกของ ค.ศ. 2024 โดยจัดสรร 12 ทีมสำหรับการแข่งขันรอบสุดท้าย สหพันธ์ฮอกกี้นานาชาติทั้ง 5 โซนได้รับคาดการณ์ว่าจะมีตัวแทนระดับทวีปในการแข่งขันฮอกกี้โอลิมปิก
ประเทศฝรั่งเศส ซึ่งเป็นเจ้าภาพได้รับโควตาโดยตรงในการแข่งขันทีมชายหลังจากได้อันดับใน 25 อันดับแรกหรือสูงกว่าในการจัดอันดับโลกของสหพันธ์ฮอกกี้นานาชาติ โควต้าอีกครึ่งที่เหลือจะให้กับทีม 3 อันดับแรกในแต่ละการแข่งขันรอบคัดเลือกโอลิมปิกของสหพันธ์ฮอกกี้นานาชาติ 2 รายการที่แยกจากกัน
ธันวาคม พ.ศ. 2560
'''ธันวาคม พ.ศ. 2560''' เป็นเดือนที่ 12 ของปี พ.ศ. 2560 วันแรกของเดือนเป็นวันศุกร์ วันสุดท้ายของเดือนเป็นวันอาทิตย์
อาคม มกรานนท์
อาคม มกรานนท์ (3 กันยายน พ.ศ. 2474 - ) นักร้อง พิธีกรรายการโทรทัศน์ นักแสดง อดีตสมาชิกวุฒิสภา มีผลงานที่น่าจดจำ คือเป็นพิธีกรรายการ "นาทีทอง" และ "ประตูดวง" รายการที่มีผู้ชมสูงสุดทางสถานีโทรทัสน์สีกองทัพบกช่อง 7ในขณะนั้น
เป็นผู้ประกาศข่าวทางโทรทัศน์ รุ่นแรก ๆ ของเมืองไทยและเป็นโฆษกประกาศการรัฐประหารในประเทศไทย ถึง 8 ครั้ง
ประวัติ
อาคมเป็นบุตรของนายขำ มกรานนท์ เกิดเมื่อวันที่ 3 กันยายน พ.ศ. 2474 มีชื่อเดิมว่า"นิคม มกรานนท์" ศึกษาระดับมัธยมจากโรงเรียนอัสสัมชัญ (อสช 11953) รุ่นเดียวกับแมนรัตน์ ศรีกานนท์ เมื่อจบม.7จากโรงเรียนอัสสัมชัญ อาคมมีอายุครบเกณฑ์ทหารจึงสมัครเข้าโรงเรียนพลตำรวจ ฝึกหัดอยู่ 8 เดือนจึงถูกส่งตัวให้เข้าประจำการที่สำนักงานเลขานุการกรมตำรวจต่อจึงลาออกด้วยเหตุผลบางประการมาทำงานที่โคคา-โคล่าอยู่ระยะหนึ่ง กรมประชาสัมพันธ์กฌได้ประกาศรับสมัครสอบพนักงานกระจายเสียงอาคมจึงลองสมัครสอบเข้ารับราชการที่กรมประชาสัมพันธ์ ได้เป็นผู้ประกาศวิทยุภาคทดลองและเลื่อนเป็นผู้ประกาศวิทยุแห่งประเทศไทยประกอบกับเล่นละครวิทยุและร้องเพลงเล่นๆอยู่กับวงดนตรีสุนทราภรณ์ จนเมื่อไทยทีวีช่อง 4 บางขุนพรหมตั้งขึ้นอาคมก็ได้เป็นโฆษกชายคนแรกในวันเปิดสถานี และเป็นผู้อ่านข่าวประจำการสลับกับสรรพสิริ วิริยศิริ และสมชาย มาลาเจริญ
งานบันเทิง
ขณะที่รับราชการอยู่กรมประชาสัมพันธ์ได้ร่วทร้องเพลงกับวงดนตรีกรมประชาสัมพันธ์หรือวงดนตรีสุนทราภรณ์บ้างเป็นครั้งคราวบางทีก็ทำหน้าที่เป็นผู้บรรยายเรื่องประกอบละครเพลง ต่อมาได้แสดงละครทางวิทยุให้กับคณะแก้วฟ้าเรื่องคำสาบาน และเรื่องเพื่อน ของ วิม อิทธกุล และเรื่องอื่นๆตามมาโดยละครวิทยุที่ภูมิใจที่สุด คือบท รอ.เรือง จากเรื่องล่องไพร ของน้อย อินทนนท์ และหลังจากไทยทีวีช่อง 4 บางขุนพรหมตั้งขึ้น อาคมได้เข้าเป็นผู้อ่านข่าวประจำการอยู่ช่อง 4 บางขุนพรหมอยู่สักระยะ คุณจำนง รังสิกุลได้ชักชวนให้มาแสดงละครเรื่องกากีในบทนาฏ กุเวรแทนคุณชลิต สุเสวีที่ประสบอุบัติเหตุเสียชีวิตนับว่าเป็นละครเรื่องแรกในชีวิตของคุณอาคม จากนั้นมีผลงานอื่นๆตามมาหลายเรื่องเช่น พระเอกในเรื่องล่องไพร,บทลูกชายนักมวยของ สมจินต์ ธรรมทัต ,กัณฑรีย์ นาคประภาในเสือเก่า ,บทเจ้าชายอริยวัต คู่กับ รวงทอง ทองลั่นทม ในจุฬาตรีคูณ และบทคุณเปรม คู่กับ สุธัญญา ศิลปเวทิน ใน สี่แผ่นดินป็นคุณเปรมคนแรกของเมืองไทย ก่อนย้ายไปทำงานกับทีวีช่อง 7 สี  รับหน้าที่พิธีกรรายการเกมโชว์นาทีทอง ในช่วงเที่ยงวันอาทิตย์ และประตูดวง ช่วงเย็นวันอาทิตย์ซึ่งทั้งสองรายการมียอดผู้ชมที่สูง ภายหลังได้ลาออกเพื่อรับตำแหน่งเป็นสมาชิกวุฒิสภา
งานการเมือง
เนื่องจากเคยเป็นนักแสดง และผู้ประกาศข่าวที่มีชื่อเสียงเป็นคุ้นหน้าคุ้นตา ในการรัฐประหารทุกครั้ง จึงมักถูกฝ่ายก่อการเชิญตัวเป็นผู้อ่านประกาศแถลงการณ์ จนเป็นที่กล่าวขานว่า อาคม มกรานนท์อ่านประกาศให้กับฝ่ายใด ฝ่ายนั้นมักจะเป็นผู้ชนะ จนได้รับฉายาว่า"โฆษกคณะปฏิวัติ" เช่นเดียวกับ พลตรีประพาศ ศกุนตนาค โดยเริ่มอ่านครั้งแรกคือ การรัฐประหารเมื่อปี พ.ศ. 2500 ขณะมีอายุได้แค่ 25 ปี
เมืองปากเซ
ปากเซ เป็นอำเภอ (เมือง) ของแขวงจำปาศักดิ์ทางตะวันออกเฉียงใต้ของประเทศลาว
ได้รับการยกฐานะขึ้นเป็น "นครปากเซ" เมื่อวันที่ 31 ธันวาคม พ.ศ. 2561 ที่ผ่านมา
นิโคล เทริโอ
นิโคล เทริโอ (Nicole Theriault; ชื่อเล่น: กี้ หรือ นิกกี้) นักร้องสาวมีชื่อเสียงจากผลงานเพลง กะ-โป-โล-คลับ และ บุษบาหน้าเป็น ปัจจุบันในปี 2557 นิโคลมีซิงเกิ้ลใหม่ภายใต้สังกัดใหม่ สหภาพดนตรี เปลี่ยนชื่อจาก นิโคล เทริโอ เป็น นิกกี้ เทริโอ ชื่อเพลง "อีกครั้งนึง" และเปลี่ยนกลับมาใช้ชื่อ นิโคล เทริโอ เช่นเดิมในเพลง "ตัวติดกัน"
ประวัติ
นิโคลเกิดวันที่ 23 มิถุนายน พ.ศ. 2515 เป็นลูกครึ่งไทย-อเมริกัน-ฝรั่งเศส เป็นบุตรของนางพรทิพย์ และนายโรเบิร์ต เทริโอ เกิดและเติบโตที่ รัฐแคลิฟอร์เนีย สหรัฐอเมริกา เธอและครอบครัวนับถือศาสนาคริสต์นิกายโรมันคาทอลิก
นิโคลเริ่มเข้าเรียนที่โรงเรียนอนุบาลทวิงเคิลสตาร์ จบการศึกษาระดับเกรด 1 ถึงเกรด 3 ที่ Ruamrudee International School แล้วไปศึกษาต่อที่อเมริกาที่โรงเรียน Preparatory School ในระดับเกรด 4 ถึงเกรด 6 จากนั้นกลับมาเมืองไทยอีกครั้ง และเรียนต่อที่โรงเรียนนานาชาติร่วมฤดีจนจบมัธยมปลาย แล้วศึกษาต่อในระดับอุดมศึกษาที่มหาวิทยาลัยอัสสัมชัญ อยู่ช่วง 2 ปีแรก และได้ไปศึกษาต่อที่ประเทศ สหรัฐอเมริกา ในช่วง 2 ปีหลังที่วิทยาลัยแฟรมิงแฮม (Framingham College) รัฐแมสซาชูเซตส์ และวิทยาลัยโคลัมเบีย (Columbia College) เมืองชิคาโก รัฐอิลลินอย สำเร็จการศึกษาในระดับปริญญาตรีมาถึง 2 ใบ คือ B.A. In Art จากวิทยาลัยเฟรมิงแฮม และ B.A. Business จากวิทยาลัยโคลัมเบีย
นิโคลเข้าสู่วงการบันเทิงตอนอายุ 14-15 ปี โดยเริ่มจากงานถ่ายแบบเสื้อผ้าวัยรุ่น ลงในนิตยสารเธอกับฉัน วัยหวาน วัยน่ารัก แพรวสุดสัปดาห์ และงานโฆษณาสินค้าอีกมากมาย โดยเฉพาะโฆษณายาสีฟันใกล้ชิด เป็นโฆษณาชิ้นแรกของเธอในปี พ.ศ. 2533 แสดงคู่กับ อำพล ลำพูน
ด้านการร้องเพลง นิโคลเริ่มประกวดร้องเพลงของ สตาร์เซิร์ช ในปี พ.ศ. 2539 และได้ออกอัลบั้มแรกในปี พ.ศ. 2541 นิโคล ยังมีผลงานการแสดงที่ผ่านมา ทั้งละครทีวี (รัน! รักอันตราย) ละครเวที (อโรคา จอมยากับยาใจ) และภาพยนตร์ (คืนไร้เงา ONE NIGHT HUSBAND)
ด้านชีวิตครอบครัว เคยแต่งงานกับแมว-จีระศักดิ์ ปานพุ่ม นักร้องชาวไทย เมื่อวันที่ 24 มกราคม พ.ศ. 2547 มีบุตรชาย 1 คน ชื่อ อชิระ เทริโอ หรือ ทิกเกอร์ ปัจจุบันแยกทางกันแล้วตั้งแต่วันที่ 15 กุมภาพันธ์ พ.ศ. 2551
อัลบั้มแรก: "กะ-โป-โล-คลับ" (2541)
อัลบั้มชุดแรกของเธอที่ใช้ชื่อว่า "กะโปโลคลับ" งานทีมีแนวดนตรีป็อปทันสมัย แนวเพลง สดใส สื่อออกมาตามสไตล์ของตัวเธอ งานเพลงในอัลบั้มแรกของเธอนี้ ได้รับการต้อนรับอย่างมากมายจากเพียงไม่นาน เธอก็ขยับขึ้นไปอยู่ใน ระดับแถวหน้า ของนักร้องหน้าใหม่ มิวสิควิดีโอ เพลง "กะโปโล" ของเธอได้รับเลือกเป็นตัวแทนประเทศไทย ไปการประกวดงาน MTV Video Music Awards Asian Viewers Choice 1998 ด้วย และที่ถือเป็นเซอร์ไพรส์กว่ายอดขายคือ ตอนที่เธอบอกว่าอายุ 26 !! ณ ตอนนั้นใคร ๆ ตกใจว่าทำไมหน้าเด็กจัง และเป็นไปตามคาด อัลบั้มชุดนี้ยอดขายถึง 1.2 ล้านตลับโดยปริยาย
อัลบั้มที่สอง: "บุษบาหน้าเป็น" (2542)
งานในอัลบั้มที่สองนี้ ดูเหมือนจะเป็นการตอกย้ำความสดใส และความเป็น นิโคลมากขึ้น ชื่อบุษบา จากเพลง "บุษบา" กลายเป็น คำเรียกติดปากแทนตัวเธอ เพลงอีกหลายเพลง ในอัลบั้มขึ้นสู่อันดับ เพลงยอดนิยมอย่างรวดเร็ว ไม่ว่าจะเป็น "ทำไมเป็นคนแบบนี้" "ใจร้าย" "เปรี้ยวใจ" "ไมใช่ ไม่ใช่" "ใต้แสงตะวัน" "ดอกไม้ที่ทำตก" "อยู่ที่ใจ" "วันหนึ่ง...จะทำเพื่อเธอ"งานในอัลบั้มนี้ ของเธอ เรียกได้ว่า เพราะทุกเพลง เมื่อเทียบกับอัลบั้มแรก ปลายปี เดียวกัน นิโคลมี งานอัลบั้มพิเศษ "บุษบาหน้าเป็น อะคูสติกเวอร์ชัน" ออกมา ซึ่งได้ รับการตอบรับอย่างดีอีกเช่นเคย โพลล์สำรวจความนิยม หลายแห่ง ยกให้เธอเป็นนักร้องหญิงวัยรุ่นยอดนิยม ในช่วงปีที่ผ่านมา และการได้รับเป็นพรีเซนเตอร์ให้กับเครือข่ายโทรศัพท์เคลื่อนที่ GSM2WATT จึงส่งผลให้ยอดขายในอัลบั้มชุดนี้ทะยานสูงถึง 2.6 ล้านตลับ และเป็นการปิดฉาก 2 ล้านตลับของแกรมมี่เป็นคนสุดท้ายอีกด้วย
อัลบั้มที่สาม: "พันธุ์ดุ" (2544)
อัลบั้มเพลงที่เปลี่ยนภาพลักษณ์ของนิโคลให้ดูเข้มขึ้น และมีเพลงที่ใช้ประกอบละคร รัน...รักอันตราย ถึง 3 เพลงด้วยกัน ได้แก่ "ฉันก็สู้คน" "คนที่ไม่มีใครต้องการ และ "เพิ่งรู้" โดยมีเพลง "ฉันก็สู้คน" ซึ่งแทบจะเรียกได้ว่าเป็นเดียวที่ตรงคอนเซ็ปท์ของอัลบั้ม แนวเพลงเป็นแบบพังค์ร็อค ส่วนเพลงอื่น ๆ ยังคงไม่แตกต่างจากความเป็นนิโคลในอัลบั้มก่อน ๆ นัก โดยแนวเพลงยังคงเป็นป็อป และแฝงด้วยเครื่องดนตรีแบบอะคูสติกในบางเพลง
อัลบั้มที่สี่: "หัวใจเดินทาง" (2546)
ชีวิตคือการเดินทาง การทำงานคือชีวิต ทั้งหมดนี้คือสิ่งที่รักและเป็นที่มาของอัลบั้มชุดที่ 4 ที่ทำงานไปพร้อมกับการเดินทางของ นิโคล เทริโอ การทำงานในอัลบั้มนี้เป็นการร่วมงานกับทีมโปรดิวเซอร์ใหม่ โดยได้ อพิสิษฏ์ ณ ตะกั่วทุ่ง, บุญฤทธิ์ สุขเสรีทรัพย์ และ จักราวุธ แสวงผล เป็นแกนนำ ในด้านดนตรีจะมีลูกเล่นเป็นของตัวเอง เช่น จะมีการใช้ Loop Drum มาเพิ่มจังหวะเพลงเร็ว นำเอากลิ่นของ เร้กเก้ และ ฮิพฮอพ มาผสม รวมถึงร็อกหนัก ๆ มารวมไว้ วิธีการร้องของ นิโคล มีการพัฒนาให้เข้ากับแนวดนตรี เช่น เพลงเร็วแนวร็อกก็ร้องให้หนัก ไม่เน้นลูกเอื้อน ส่วนเพลงเร้กเก้ ฮิพฮอพ ก็ร้องแบบกึ่งพูดกึ่งแร็พ นอกจากนี้ อัลบั้มนี้นิโคลยังร้องคอรัสเองอีกด้วย
อินดิเพนเดนต์สปิริตอะวอร์ด สาขานักแสดงนำหญิงยอดเยี่ยม
สปิริตอะวอร์ด สาขา Best Female Lead – นักแสดงนำหญิงยอดเยี่ยม – เป็นหนึ่งในรางวัลที่มอบแก่นักแสดงหญิงประจำปี โดยฟิล์มอินดิเพนเดนท์สปิริตอะวอร์ด
ณ ปีค.ศ. 2017 นักแสดงหญิง Frances McDormand และ Julianne Moore ได้รับรางวัล 2 ครั้ง มากที่สุดในประเภทนี้ และ Michelle Williams ได้รับการเสนอชื่อเข้าชิงรางวัลมากที่สุด 4 ครั้ง ในประเภทนี้
ลัทธิบูชาบุคคลของเฮย์แดร์ แอลีเยฟ
ลัทธิบูชาบุคคลของเฮย์แดร์ แอลีเยฟ หรือที่เรียกว่า ลัทธิเฮย์แดร์ (Heydarism) (heydərizm), เป็นส่วนสำคัญของการเมืองและวัฒนธรรมของอาเซอร์ไบจานนับตั้งแต่เขาขึ้นดำรงตำแหน่งในปี 1993 และยังคงอยู่เรื่อยมาแม้จะเสียชีวิตไปแล้วในปี 2003 ที่ซึ่งบุตรชาย อิลฮัม แอลีเยฟ ขึ้นสืบทอดตำแหน่งของเขา  แอลีเยฟเป็นอดีตสมาชิกโปลิตบูโร และผู้นำสาธารณรัฐสังคมนิยมโซเวียตอาเซอร์ไบจานตั้งแต่ปี 1969 ถึงปี 1987 และขึ้นมาเป็นประธานาธิบดีแห่งอาเซอร์ไบจานในปี 1993 จากนั้นมา เขาได้วางแผนออกแบบระบบอัตตาธิปไตยที่มีตนเองเป็นผู้กุมอำนาจเด็ดขาด และพึ่งพาคนในครอบครัว สมาชิกในตระกูล และรายได้จากน้ำมันเป็นหลัก แอลีเยฟถูกมองว่าเป็นผู้ละเมิดสิทธิมนุษยชน และเป็นผู้ตั้งระบบเผด็จการของตนเองขึ้นมา นักวิจารณ์บางส่วนถึงกับเรียกขานระบอบของเขาว่าเข้าข่ายเผด็จการเบ็ดเสร็จ
ในอาเซอร์ไบจาน แอลีเยฟได้รับการนำเสนอในรูปของ "ผู้นำแห่งชาติของชาวอาเซอร์ไบจาน" (national leader of the Azeri nation) ทุกเมืองใหญ่เล็กในประเทศอาเซอร์ไบจาน ต้องมีถนนอย่างน้อยหนึ่งเส้นที่ตั้งชื่อตามเฮย์แดร์ แอลีเยฟ รวมถึงถนนสายสำคัญในใจกลางเมืองบากู นอกจากนี้ ข้อมูลทางการยังระบุว่ามีศูนย์และพิพิธภัณฑ์รวม 60 แห่งในประเทศที่ใช้ชื่อเขา
ลัทธิบูชาบุคคลของเขาถูกนำไปเปรียบกับลัทธิบูชาบุคคลที่มีในสหภาพโซเวียต โดยมีลักษณะของความกลัวอยู่ตลอดในประชาชน และมีการเซนเซอร์สื่ออย่างหนัก และลัทธินี้ยังคงอยู่แม้เขาจะเสียชีวิตไปแล้ว Zafar Guliyev นักวิเคราะห์ชาวอาเซอร์ไบจาน ระบุว่าการแต่งตั้งอิลฮัม แอลีเยฟ บุตรชายของเขาขึ้นเป็นผู้สืบทอดในปี 2003 ยิ่งส่งเสริมลัทธิบูชาบุคคลของบิดาและยังเป็นการเขียนประวัติศาสตร์ยุคใหม่ของอาเซอร์ไบจานขึ้นใหม่
คฑาวุธ หาญคำภา
คฑาวุธ หาญคำภา มีชื่อเล่นว่าท๊อป เป็นนักฟุตซอลชาวไทย ในตำแหน่งผู้รักษาประตู ปัจจุบันสังกัดแบงค็อก บีทีเอส และทีมชาติไทย
นิติ ชัยชิตาทร
นิติ ชัยชิตาทร (อังกฤษ: Niti Chaichitathorn) ชื่อเล่น ป๋อมแป๋ม เป็นนักแสดงตลก พิธีกร ฝ่ายสร้างสรรค์รายการ (ครีเอทีฟ) จากรายการยอดฮิต เทยเที่ยวไทย และ ทอล์ก-กะ-เทย Tonight และเป็นนักเขียน มีผลงานการเขียนเล่มแรกชื่อ มะงุมมะงาหรา และเป็นเจ้าของบริษัท บ้านชัยชิตาทรเก้าเก้า จำกัด
ครอบครัว
นิติ ชัยชิตาทร หรือ ป๋อมแป๋ม เกิดเมื่อวันที่ 7 ตุลาคม พ.ศ. 2524 (41 ปี) เป็นบุตรชายคนโตของ นายสมศักดิ์ ชัยชิตาทร (เสียชีวิตแล้วเมื่อ 13 กุมภาพันธ์ 2561) กับนางชุมศรี ชัยชิตาทร โดยมีน้องสาวอีกหนึ่งคน ชื่อ นิดา ชัยชิตาทร
ตำบลแวงใหญ่
แวงใหญ่ เป็นตำบลในอำเภอแวงใหญ่ จังหวัดขอนแก่น มีพื้นที่ 26.70 ตารางกิโลเมตร ห่างจากตัวจังหวัดขอนแก่น 72 กิโลเมตร และห่างจากกรุงเทพมหานคร 372 กิโลเมตร
ประวัติ
เดิมทีพื้นที่ตำบลแวงใหญ่เป็นเพียงหมู่บ้านในเขตตำบลคอนฉิม เมื่อวันที่ 1 กันยายน พ.ศ. 2522 ทางราชการได้ประกาศแบ่งแยกท้องที่เป็นออกมาจัดตั้ง ตำบลแวงใหญ่ กิ่งอำเภอแวงใหญ่ ต่อมาเมื่อวันที่ 11 กันยายน พ.ศ. 2533 มีประกาศกระทรวงมหาดไทยจัดตั้งสุขาภิบาลขึ้น ชื่อว่า สุขาภิบาลแวงใหญ่ โดยแบ่งท้องที่บางส่วนของตำบลแวงใหญ่ อำเภอแวงใหญ่ อันมีสภาพสมควรที่จะยกฐานะเป็นสุขาภิบาลได้และเพื่อประโยชน์ในการทะนุบำรุงท้องถิ่นให้เจริญก้าวหน้ายิ่งขึ้นไป
ต่อมาเมื่อวันที่ 25 พฤษภาคม พ.ศ. 2542 ได้รับการยกฐานะเปลี่ยนแปลงจากสุขาภิบาลแวงใหญ่ เป็นเทศบาลตำบลแวงใหญ่ ตามประกาศในราชกิจจานุเบกษา เล่มที่ 116 ตอนที่ 9 ก. ลงวันที่ 9 กุมภาพันธ์ 2542 ตามพระราชบัญญัติเปลี่ยนแปลงฐานะของสุขาภิบาล พ.ศ. 2542 หลักจากยกฐานะเป็นเทศบาลตำบลแวงใหญ่ได้มีการเปลี่ยนแปลงพื้นที่เขตเทศบาลจากเดิมพื้นที่ ประมาณ 6.77 ตารางกิโลเมตร เป็นพื้นที่ ประมาณ 26.7 ตารางกิโลเมตร ตามพระราชกฤษฎีกาเปลี่ยนแปลงเขตเทศบาลการยุบรวมสภาตำบลแวงใหญ่กับเทศบาลตำบลแวงใหญ่
สำหรับความเป็นมาของชื่อ "แวงใหญ่" เป็นการบอกเล่าต่อ ๆ กันมาว่า บริเวณที่ตั้งหมู่บ้าน แวงใหญ่ ในปัจจุบันมีหนองน้ำขนาดใหญ่ ชื่อหนองแวงมีประชากรกลุ่มแรกอพยพมาจากจังหวัดนครปฐม ชัยภูมิ อุดรธานี ชลบุรี และนครราชสีมา เป็นต้น ซึ่งครอบครัวไทยที่อพยพเข้ามาอยู่ในหมู่บ้านแวงใหญ่ เข้าใจว่าเป็นประชาชนที่อพยพหนีสงคราม เมื่อปี พ.ศ. 2321 สมัยสงครามพระเจ้ากรุงธนบุรี ให้แม่ทัพไปตีกรุงเวียงจันทน์ ได้ยกทัพผ่านมาเห็นพื้นที่บริเวณหนองแวงเป็นทำเลที่เหมาะสม มีแหล่งน้ำอุดมสมบูรณ์ มีป่าไม้สัตว์ป่าชุกชุม เมื่อเสร็จศึกแล้ว บางส่วนมีความพอใจจึงตั้งเป็นที่อยู่อาศัยทำมาหากิน และเรียกชื่อหมู่บ้านตามลักษณะหนองน้ำขนาดใหญ่ มีป่าต้นแวง (พืชตระกูลเดียวกับผือ) ขึ้นเป็นจำนวนมาก จึงเรียกชื่อว่า บ้านแวงใหญ่ บ้านแวงใหญ่นี้มีผู้สันนิษฐานว่า เดิมเคยเป็นที่อยู่อาศัยของชนชาวมอญ สมัยโบราณ เนื่องจากมีการขุดพบพัทธสีมาเก่าแก่มากอยู่บริเวณหนองโบสถ์ และพบโครงกระดูกมนุษย์โบราณ พบเศษอิฐ เศษกระเบื้องดินเผา สมัยโบราณเป็นจำนวนมาก ที่บ้านดอนบาลไทในปัจจุบัน
การแบ่งเขตการปกครอง
ตำบลแวงใหญ่แบ่งเขตการปกครองออกเป็น 7 หมู่บ้าน ได้แก่
ทอดด์-เอโอ
ทอดด์ เอโอ (Todd-AO) คือบริษัทให้บริการกระบวนการหลังการผลิตภาพยนตร์ที่ก่อตั้งขึ้นในปี ค.ศ.1953 ให้บริการเกี่ยวกับเสียงให้กับอุตสาหกรรมภาพยนตร์และโทรทัศน์ แบ่งการให้บริการเป็นสามแห่งในพื้นที่ลอสแอนเจลิส ทอดด์-เอโอยังเป็นชื่อของระบบฟิล์ม 70 มม. สำหรับจอกว้างซึ่งพัฒนาโดย ไมค์ ทอดด์ และ บริษัทออปติคอลอเมริกา ในช่วงกลางทศวรรษ ค.ศ. 1950 ทอดด-เอโอ ในตอนแรกตั้งขึ้นเพื่อประชาสัมพันธ์และให้บริการระบบดังกล่าว
ประวัติ
ทอดด์-เอโอเริ่มต้นจากระบบฟิม์มจอกว้างความละเอียดสูง ถูกพัฒนาโดย ไมค์ ทอดด์ ซึ่งเป็นผู้ผลิตละครบรอดเวย์ โดยความร่วมมือกับบริษัทออปติคอลอเมริกา ในบัฟฟาโล, นิวยอร์ค ช่วงกลางทศวรรศ ค.ศ. 1950 เพื่อผลิตกระบวนการสร้างภาพจอกว้างความละเอียดสูงจากกล้องเดี่ยวแข่งกับระบบซีเนรามา หรือที่จำกัดความโดยผู้พัฒนาว่า "ซีเนรามาในรูเดียว" เนื่องจากระบบซีเนรามาใช้การสร้างภาพจากฟิล์มสามม้วนถ่ายและฉายภาพโดยพร้อมกันและซับซ้อนมาก ในขณะที่ระบบทอดด์-เอโอต้องการเพียงกล้องถ่ายภาพยนตร์เดี่ยวและเลนส์
บริษัทเปลี่ยนวิสัยทัศน์หลังจากการเสียชีวิตอย่างกระทันหันของไมค์ ทอดด์จากอุบัติเหตุบนเครื่องบินเมื่อปี ค.ศ.1958 ระบบทอดด์-เอโอ 70 มม. ถูกนำไปปรับใช้โดยพานาวิชัน, ซิเนรามา และอื่นๆ เมื่อระบบทอดด์-เอโอถูกนำไปใช้น้อยลง จึงจำกัดแนวทางลงเหลือเพียงการผลิตเสียงหลังการผลิตภาพยนตร์ และเป็นผู้ให้บริการผสมเสียงอิสระสำหรับอุตสาหกรรมภาพยนตร์และโทรทัศน์หลังการซื้อ เกล็น เกล็น ซาวน์ ในปี ค.ศ.1986 ในเดือนพฤษภาคม 2014 ทอดด์ ซาวน์ลักซ์ซึ่งเป็นบริษัทแม่ของทอดด์-เอโอ ยื่นขอพิทักษ์ทรัพย์ล้มละลายตามบรรพที่ 11 บริษัทจึงปิดหน่วยให้บริการในฮอลลีวูดและซานตา มอนิกาตามข้อกำหนดการล้มละลาย เหลือพื้นที่ให้บริการในเบอร์แบงก์
วันที่ 17 พฤศจิกายน 2014 เครื่องหมายทางการค้า ทอดด์-ซาวด์ลักซ์ (ทอดด์-เอโอ และซาวด์ลักซ์) ถูกซื้อตามคำสั่งศาลล้มละลายกลาง (คำสั่งเขตภาคกลางกรณีที่ 2:14-bk-19980) โดย รอบ โนเกส์ บริษัท Sounddogs.com
ระบบทอดด์-เอโอ
ก่อนหน้าที่ฟิล์ม 70 มม. ถูกใช้, มักรู้จักกันจากกระบวนการฟอกซ์ แกรนเดอร์ ในช่วงปี 1929-1930 กระบวนการนี้ไม่สามารถเข้ากันกับระบบทอดด์-เอโอได้เนื่องจากขนาดฟิล์มต่างกัน, รูหนามเตยและประเภทของช่องเสียง ระบบทอดด์-เอโอรวมไอเดียของฟิล์มถ่ายภาพขนาด 65 มม. กับเฟรมภาพสูงขนาด 5 รูหนามเตย กับฟิล์มพิมพ์ขนาด 70 มม. และเสียงจากแถบแม่เหล็กซึ่งปรากฎครั้งแรกในระบบซีเนมาสโคป แม้จะมีช่องเสียงถึง 6 ช่องและคุณภาพสูงขึ้นมากแล้ว แต่ฟิล์ม 70 มม. ยังเพิ่มขอบฟิล์มอีก 2.5 มม. ทั้งสองด้านเพื่อช่องเสียงเพิ่มเติม ทำให้ฟิล์มพิมพ์มีรูหนามเตยที่ระยะ 65 มม. และฟิล์มสีกลับ 65 มม. สามารถพิมพ์ฟิล์มพิมพ์ 70 มม. ได้โดยตรงเพราะรูหนามเตยตรงกัน
ทอดด์-เอโอมีเลนส์มุมมองภาพขนาด 128, 64, 48 หรือ 37 องศาให้เลือก โดยฉายภาพลงฟิล์มสีกลับขนาด 65 มม. และภาพจะพิมพ์ลงบนฟิล์มพิมพ์ขนาด 70 มม. (ใหญ่กว่า 5 มม. เพื่อให้ครอบคลุมช่องเสียง) สำหรับฉายภาพยนตร์ มีอัตราส่วนภาพที่ 2.20:1
การใช้ภาพถ่ายขนาด 65 มม. และการพิมพ์ที่ 70 มม. กลายเป็นมาตรฐานที่ประยุต์โดยบริษัทอื่น เช่นซูเปอร์พานาวิชัน 70 (ซึ่งที่จริงคือระบบทอดด์-เอโอ ของบริษัทพานาวิชัน) และอัลตราพานาวิชัน 70 (กระบวนการเดียว แต่ภาพบีบลงแบบไม่สมมาตรเหลือ 1.25:1 เพื่อให้สามารถฉายภาพอัตราส่วนกว้างยิ่งยวดได้) ต่างก็ใช้กระบวนการ 65/70 เช่นกัน
ระบบไอแมกซ์ก็ใช้กล้องและฟิล์มสีกลับขนาด 65 มม. เพื่อพิมพ์ลงบนฟิล์ม 70 มม. เพื่อฉาย (เป็นที่รู้จักในชื่อกระบวนการ 65/70) สอดคล้องกับมาตรฐานฟิล์ม 70 มม. ซึ่งเริ่มต้นโดยทอดด์-เอโอเมื่อกลางทศวรรศ 1950 เฟรมภาพของไอแมกซ์ยาว 15 รูหนามเตยและฉายทางขวางผ่านเครื่องฉาย ในขณะที่เฟรมภาพของทอดด์-เอโอ สูงเพียง 5 รูหนามเตยและฉายทางตั้งผ่านเครื่องฉาย
อุตสาหกรรมภาพยนตร์ของสหภาพโซเวียตก็ลอกระบบนี้ไปใช้กับระบบโซโวสโคป 70 ของตัวเอง ซึ่งเหมือนกันทุกประการ ยกเว้นกล้องถ่ายฯ และฟิล์มพิมพ์ก็ใช้ฟิล์มกว้าง 70 มม. ทั้งคู่
รูปแบบเริ่มต้นของระบบทอดด์-เอโอมีความเร็วที่ 30 เฟรมต่อวินาที เร็วกว่ามาตรฐานที่ 24 เฟรมต่อวินาที แม้จะไม่ต่างมาก แต่ความไวของสายตามนุษย์ที่ต่อต้านการกระพริบภาพที่สูงลิ่วและการปรับแต่งเล็กน้อยทำให้ฟิล์มดูกระพริบน้อยลง และทำให้ภาพเสถียรและนิ่มนวลกว่าระบบมาตรฐาน ระบบเดิมสร้างภาพที่ "เข้มข้นกว่าอื่นใดที่เคยเห็นบนจอ เร่าร้อนเสียจนต้องทำให้สงบเมื่อผ่านเครื่องฉายภาพยนต์ระบบทอดด์-เอโอ".
มีเพียงสองเรื่องแรกของภาพยนต์ระบบทอดด์-เอโอ ได้แก่ โอกลาโฮมา! และ 80 วันรอบโลก ที่ฉายด้วยความเร็ว 30 เฟรมต่อวินาที เนื่องจากระบบดั้งเดิมต้องการภาพที่ 24 เฟรมต่อวินาที ทุกฉากต้องถ่ายสองครั้ง ครั้งแรกด้วยระบบทอดด์-เอโอและอีกครั้งด้วยฟิล์มซีเนมาสโคป 35 มม. เรื่องต่อๆ มาจึงถ่ายด้วยฟิล์มระบบทอดด์-เอโอ 65 มม. พร้อมกัน โดยให้กล้องที่สองมีความเร็วที่ 24 เฟรมต่อวินาทีเพื่อฉายภาพจอกว้างโดยลดจำนวนฟิล์มพิมพ์ลง และพิมพ์ลงบนฟิล์มพิมพ์ 35 มม. เพื่อให้ตรงความต้องการของระบบดั้งเดิม โดยรวมแล้ว มีภาพยนตร์ฉายในระบบทอดด์-เอโอทั้งหมด 16 เรื่อง
ระบบทอดด์-เอโอถูกพัฒนาและทดสอบในบัฟฟาโล นิวยอร์คที่โรงภาพยนตร์รีเกนต์ ริชาร์ด โรเจอร์และออสการ์ แฮมเมอสเตน ที่สอง เคยไปชมภาพทดสอบของทอดด์-เอโอจนถูกยอมรับนำไปใช้ในเรื่อง โอกลาโฮมา! ส่วนระบบเสียงของทอดด์-เอโอพัฒนาโดยวิศกรบริษัทแอมเพ็กซ์ซึ่งภายหลังนำไปผลิตระบบเสียง รวมถึงระบบเสียงสี่ช่องเลือกได้ของซีเนมาสโคปหรือหกช่องของทอดด์-เอโอ หรือสี่ช่องแบบประสานหรือหกช่องประสานหรือระบบเสียงจากแสง
ทอดด์-เอโอยังมีระบบฟิล์ม 35 มม. ไม่สมมาตร ซึ่งในทางเทคนิคเหมือนกับฟิล์ม 35 มม. ของพานาวิชันหรือซีเนมาสโคป ซึ่งอาจทำให้สับสนได้ถ้าเครดิตทอดด์-เอโอปรากฎบนภาพยนตร์จอกว้างที่ผลิตในทศวรรศ 1970 ถึง 1980 และยิ่งสับสนกับระบบ 70 มม. ซึ่งทำสำหรับภาพยนตร์ที่มีมัลติเพล็กซ์ อย่าง ดูน และ โลแกน รัน.
ในช่วงปลายทศวรรศ 1970 ถึงต้นทศวรรศ 1990 ภาพยนตร์ที่ถ่ายด้วยฟิล์มขนาด 65 มม. หาได้ยาก อย่างไรก็ตาม ภาพยนตร์ที่มีชื่อเสียงบางเรื่องที่มีฟิล์มพิมพ์ 70 มม. จะสร้างจากการขยายภาพจากฟิล์มสีกลับ 35 มม. ส่วนใหญ่เพื่อใช้ประโยชน์จากระบบเสียงหกช่อง และใช้ในโรงภาพยนตร์ในเมืองใหญ่ไม่กี่แห่งในขณะที่อื่นจะรับชมผ่านฟิล์ม 35 มม. พัฒนาการของระบบเสียงดิจิทัลหลายช่องเสียงในช่วงทศวรรศ 1990 ทำให้ระบบฟิล์มราคาแพงดังกล่าวหายไป กระนั้น ระบบภาพอัตราส่วน 1.85:1 ก็เคยนำมาพิมพ์บนฟิล์ม 70 มม. เช่นกัน แต่ปล่อยให้ขอบภาพที่เหลือมืดลงไป
เทศบาลของประเทศเม็กซิโก
เทศบาล หรือ มูนิซิปิโอ (municipio) เป็นหน่วยการบริหารระดับที่สองของประเทศเม็กซิโกรองจากรัฐหรือ เอสตาโด (estado) เทศบาลแตกต่างจากนครหรือเมืองซึ่งเป็นนิคมและมีเขตแดนทางภูมิศาสตร์ต่างกันแม้ว่าจะใช้ชื่อเดียวกันก็ตาม ณ เดือนมกราคม ค.ศ. 2021 ประเทศเม็กซิโกมีเทศบาล 2,454 แห่ง โดยไม่นับเขต 16 เขตในเม็กซิโกซิตี
โครงสร้าง
สภาเทศบาลและอำนาจหน้าที่ของเทศบาลได้รับการกำหนดไว้ในมาตรา 115 ของรัฐธรรมนูญเม็กซิโก และได้รับการกำหนดย่อยลงไปในธรรมนูญของแต่ละรัฐ
เทศบาลบางแห่งยังแบ่งย่อยลงไปอีก โดยหน่วยย่อยดังกล่าวถือเป็นหน่วยการบริหารระดับที่สามของประเทศเม็กซิโก ตัวอย่างได้แก่เทศบาลในรัฐบาฮากาลิฟอร์เนียจะแบ่งออกเป็นเขตหรือ เดเลกาซิออน (delegación) เทศบาลเมฮิกาลิในรัฐดังกล่าวจะแบ่งออกเป็น 14 เขตนอกเหนือจากเมืองเมฮิกาลิซึ่งเป็นที่ตั้งสำนักงานเทศบาลและแบ่งย่อยลงไปเป็นอีกสามเขตย่อย
เม็กซิโกซิตีเป็นกรณีพิเศษโดยจะไม่แบ่งลงไปเป็นเทศบาล ภายหลังการปฏิรูปใน ค.ศ. 2016 เม็กซิโกซิตีไม่มีฐานะเป็นเขตสหพันธ์อีกต่อไป และเปลี่ยนฐานะเป็นนครที่เป็นหน่วยสมาชิกหน่วยหนึ่งของสหรัฐเม็กซิโก และเป็นเมืองหลวงของประเทศเม็กซิโก เม็กซิโกซิตีจะแบ่งออกเป็น 16 เขตหรือ เดมาร์กาซิออนเตร์ริโตเรียล (demarcación territorial) ซึ่งแทนที่ เดเลกาซิออน ที่มีอยู่เดิม โดยในการจัดเก็บข้อมูลสถิติและเปรียบเทียบระหว่างรัฐ เขตของเม็กซิโกซิตีถือเป็นหน่วยการบริหารระดับที่สามเช่นเดียวกับเขตของเทศบาลในรัฐอื่น ๆ
ประวัติศาสตร์
เทศบาลของประเทศเม็กซิโกสืบทอดจากเทศบาลซึ่งเป็นหน่วยการบริหารตั้งแต่สมัยนิวสเปนและจักรวรรดิสเปน โดยนิคมที่ตั้งอยู่ในจุดสำคัญเชิงยุทธศาสตร์จะได้รับฐานะ ซิวดัด (ciudad) ซึ่งมีฐานะสูงสุดในจักรวรรดิ รองลงมาได้แก่ บิยา (villa) และ ปูเอโบล (pueblo) ซิวดัด สามารถตั้งเทศบาลหรือในสมัยนั้นเรียกว่า อายุนตามิเอนโต (ayuntamiento) โดยในช่วงทศวรรษแรก ๆ นั้นสภาท้องถิ่นมีอำนาจเต็มในการบริหารท้องถิ่น แต่การปฏิรูปในช่วงถัดมาลดอำนาจของสภาท้องถิ่นลง
หลังจากประเทศเม็กซิโกได้รับเอกราช รัฐธรรมนูญเม็กซิโก ค.ศ. 1824 ไม่ได้ระบุข้อกำหนดเกี่ยวกับรูปแบบเทศบาลอย่างชัดเจน แต่จะให้แต่ละรัฐจะตั้งข้อกำหนดเองในธรรมนูญของแต่ละรัฐ ต่อมาในรัฐธรรมนูญฉบับ ค.ศ. 1917 ซึ่งเป็นฉบับปัจจุบันได้ยกเลิก เฆฟาตูราโปลิติกา ซึ่งเป็นหน่วยการบริหารระหว่างรัฐ และเปลี่ยนแปลงฐานะของเทศบาลที่มีในประเทศเม็กซิโกให้เป็นเทศบาลเสรีหรือ มูนิซิปิโอลิเบร (municipio libre) โดยให้มีอำนาจบริหารกิจการท้องถิ่นโดยจำกัด ต่อมาใน ค.ศ. 1983 มาตรา 115 ของรัฐธรรมนูญได้มีการแก้ไขเพิ่มเติมโดยให้สภาเทศบาลมีอำนาจจัดหารายได้จากภาษีและบริการท้องถิ่นอื่น ๆ และมีอำนาจร่างงบประมาณของเทศบาลเอง
เทศบาลแห่งแรกในประเทศเม็กซิโกก่อตั้งโดยเอร์นัน กอร์เตส ใน ค.ศ. 1519 ในรัฐเบรากรุซ ซึ่งถือเป็นเทศบาลแรกในแผ่นดินใหญ่ของทวีปอเมริกาด้วย เทศบาลที่ตั้งขึ้นล่าสุดในประเทศเม็กซิโกได้แก่ออนดูรัสเดลาซิเอร์รา (รัฐเชียปัส, 15 กรกฎาคม ค.ศ. 2018) โกอาเตเตลโก เวยาปัน และโชโชโกตลา (รัฐโมเรโลส, 1 มกราคม ค.ศ. 2019) ซานกินติน (รัฐบาฮากาลิฟอร์เนีย, 27 กุมภาพันธ์ ค.ศ. 2020) เซย์บาปลายา และซิตบัลเช (รัฐกัมเปเช, 1 มกราคม ค.ศ. 2021)
กีฬาฮอกกี้ในโอลิมปิกฤดูร้อน 2024 – รอบคัดเลือกหญิง
การแข่งขันรอบคัดเลือกหญิงสำหรับกีฬาฮอกกี้ในโอลิมปิกฤดูร้อน 2024 จะเกิดขึ้นระหว่างเดือนสิงหาคม ค.ศ. 2023 ถึงไตรมาสแรกของ ค.ศ. 2024 โดยจัดสรร 12 ทีมสำหรับการแข่งขันรอบสุดท้าย สหพันธ์ฮอกกี้นานาชาติทั้ง 5 โซนได้รับคาดการณ์ว่าจะมีตัวแทนระดับทวีปในการแข่งขันฮอกกี้โอลิมปิก